શિવપાલ અને અખિલેશના સમર્થકો સપાના કાર્યાલય પર એકત્ર થયા ત્યારે સામસામે નારાબાજી કરવા લાગ્યા હતા અને આ દરમિયાન શિવપાલનું પોસ્ટર દેખાડતાં એક શખસની અખિલેશના ટેકેદારોએ જોરદાર ધોલાઈ કરી હતી. આજે સવારે સમાજવાદી પાર્ટીના કાર્યાલય બહાર અખિલેશ અને શિવપાલના સમર્થકો વચ્ચે ઝપાઝપી થઈ હતી. જેમાં બંને જૂથ તરફથી તેમના નેતાઓ માટે સૂત્રોચ્ચાર થયા હતા. જેમાં મામલો ઉગ્ર બનતાં પોલીસે બળપ્રયોગ કરવાની ફરજ પડી હતી. આજે મુલાયમસિંહે બેઠક બોલાવી હોવાથી આ બેઠકમાં શો નિર્ણય લેવાય છે તેના પર તમામની મીટ છે. હાલ આ મુદે ભારે વિવાદ થયો છે.